Retningslinjer for anmeldelser
Sist oppdatert 18.08.2022
Anmeldelser er en viktig og verdifull ressurs for reisende når de skal ta en avgjørelse.  
Vi vet hvor viktig det er å ha pålitelige anmeldelser. Vi gjennomfører rimelige tiltak, slik som å sette grenser for hvem som kan sende inn anmeldelser og når de kan gjøre det, enkelte ganger med krav om dokumentasjon, og vi gir også reisende og partnere muligheten til å bestride en anmeldelse som vises på plattformen vår (som beskrevet nedenfor). Dette er for å sikre at kun de som faktisk har bestilt eller levert en reisetjeneste, kan publisere en «verifisert anmeldelse» av sin opplevelse. Vi angir tydelig hvilke anmeldelser som ikke er sendt inn og verifisert direkte via vår tjeneste, for eksempel enkelte anmeldelser av ferieboliger og aktiviteter som angitt under. 
Når reisende sender inn anmeldelser til tjenesten vår, bruker vi automatisk moderering for å identifisere problemer som banning, diskriminering, deling av personopplysninger og tegn på ulovligheter.  Vi utfører også ytterligere automatiserte og manuelle kontroller på et bredt spekter av anmeldelser før vi endelig avgjør om anmeldelsen skal avvises eller publiseres. I noen tilfeller får anmelderen også mulighet til å sende inn anmeldelsen på nytt til en ny gjennomgang.  
Anmeldelser av overnattingssteder 
Det er viktig for oss at anmeldelser er upartiske. Våre reisende kan sende inn anmeldelser og vurdere alle aspekter ved et overnattingssted eller kun vurdere og kommentere på utvalgte aspekter eller egenskaper ved et overnattingssted eller opphold. Reisende får i hvert tilfelle mulighet til å rangere sin opplevelse på en enkel skala (f.eks. fra 1 til 5). Utfylte avsnitt kan sendes inn fortløpende og automatisk. Hvis en reisende sender inn flere anmeldelser av et opphold på et overnattingssted, vil kun den sist innsendte anmeldelsen brukes. Den samlede eller generelle vurderingen av overnattingssteder er et enkelt gjennomsnitt av alle relaterte sluttvurderinger i de enkelte anmeldelsene.  
Følgende kriterier for kvalifisering og fjerning utgjør det påkrevde grunnlaget for om en anmeldelse skal vises i tjenesten vår. Ethvert vilkår som ikke respekteres, kan medføre at vi avviser eller fjerner en anmeldelse.
Anmeldelser må sendes inn senest 6 måneder etter oppholdet. Eiere kan ikke sende inn en anmeldelse av et overnattingssted som de selv eier, forvalter eller på annen måte er knyttet til, og reisende kan ikke sende inn en anmeldelse av seg selv. På forespørsel må den reisende eller overnattingsstedet kunne fremlegge tilfredsstillende dokumentasjon på oppholdet på overnattingsstedet (eller manglende evne til å gjennomføre oppholdet som følge av den andre partens sene handling). Eksempler på tilfredsstillende dokumentasjon er relevante kvitteringer på opphold, mottatt informasjon om adgang til feriebolig fra systemet vårt, som beviser gjennomført betaling i samsvar med en leiekontrakt som ble kansellert før den reisendes ankomstdato, eller betaling utført i samsvar med leiekontrakten der den reisende ankom og måtte bo på et alternativt overnattingssted på grunn av uforutsette omstendigheter.
Vi publiserer og viser alle anmeldelser (både positive og negative), så lenge de følger våre retningslinjer og ikke inneholder 
- priser, prisklasse eller annen prisinformasjon om overnattingsstedet 
- kommentarer eller spørsmål om andre anmeldelser eller innholdet på nettstedet 
- direkte kommentarer eller spørsmål til overnattingsstedets personale eller oppfordringer til reisende om å bestille direkte hos overnattingsstedet 
- falske uttalelser eller ulovlige bemerkninger 
- banning eller annet støtende innhold 
- telefonnumre, fysiske adresser, e-postadresser eller opplysninger som kan knyttes til en bestemt person 
- HTML-koder eller nettadresser 
- sitater hentet fra nettsteder, bøker, tidsskrifter, aviser eller andre kilder 
- etterligninger av noen andre eller opplysninger om en annen person 
Vi fjerner ikke anmeldelser kun på grunn av negativt innhold. Vi fjerner ikke anmeldelser hvis en reisende forsøkte å overnatte, men ikke ble tilbudt et rom, eller hvis en reisende dro tidligere enn den planlagte avreisedagen. Vi fjerner anmeldelser under passende eller alvorlige omstendigheter (etter vår vurdering), for eksempel i følgende situasjoner: 
- Anmeldelsen inneholder det fulle navnet på en ansatt på overnattingsstedet. 
- Anmeldelsen har vist seg å være falsk eller et forsøk på svindel. 
- Anmelderens bilde(r) inneholder upassende innhold, slik som nakenhet. 
- Anmeldelsen har innhold som vitner om vold mot et barn eller barnepornografi. 
- Anmeldelsen har innhold som vitner om at en gjest blir alvorlig skadet eller dør. 
Vi kan fjerne (eller avstå fra å publisere) en anmeldelse som ikke oppfyller visse krav for innsending (for eksempel med tanke på tidspunkt eller manglende dokumentasjon på opphold), eller hvis vi får en spesifikk lovmessig forespørsel fra en reisende, slik som en forespørsel om å fjerne personopplysninger. Vi fjerner generelt anmeldelser etter 3 år, bortsett fra i tilfeller der et overnattingssted har et begrenset antall anmeldelser, for å sikre en passende balanse av informasjon for reisende. 

Reisende kan rapportere eventuelle bekymringer vedrørende anmeldelser til supportteamet vårt, og de kan også «flagge» slike bekymringer direkte på mange av nettstedene våre, en funksjon som vi er i gang med å utvide ytterligere på tvers av tjenestene våre. 
Vi gir overnattingssteder mulighet til å svare på anmeldelser via et eget svarverktøy, slik at de kan ta tak i eventuelle problemer, kommunisere direkte med potensielle gjester og trekke frem eventuelle forbedringer på overnattingsstedet. Dette kan bidra til et mer variert bilde av et overnattingssted og gi reisende ytterligere nyttig informasjon. 
Hvis et overnattingssted virkelig mener at en anmeldelse, til tross for moderering, bryter retningslinjene som er angitt over, gir vi også mulighet til å sende inn et tvisteskjema for vurdering via vår partnertjeneste. Vi kan også vurdere enkeltforespørsler fra overnattingssteder om å fjerne anmeldelser når det er aktuelt, som følge av et eierskifte på overnattingsstedet eller fullføring av større oppussing. 
Vi deler ikke personlig identifiserbare opplysninger om anmeldere eller deres transaksjoner med overnattingsstedene, og vi tilrettelegger heller ikke for direkte kontakt mellom overnattingssteder og anmeldere. Bortsett fra ved moderering, som angitt over, eller i forbindelse med normal brukerstøtte når en anmelder stiller oss et spørsmål eller tar opp et problem, tar vi ikke aktivt kontakt med anmeldere.  
